ज़हर, ज़हर है। वह कितना ही धीमा हो, एक दिन अपना काम कर देता है। आज जो हो रहा है, ज़हर की बुआई है। इसके पहले कि हम लोकतंत्र को अंतिम हिचकियां लेते सुनें, हमें चेतना होगा। निर्वाचित अराजकतावादियों के अपराध की मक्खी अगर जनतंत्र की नाक पर बैठी दिख रही है तो क्या हम निरंकुश कार्यपालिका की तलवार चला कर नाक ही काट दें? यह काम या तो बुद्धिहीन तन कर सकते हैं या वे जिनकी अक़्ल बहुत घुटी हुई है। इसलिए ज़िस्मानी मुस्टंडों की मुश्कें कसते वक़्त हमें दिमाग़ी मुस्टडों की कलाबाज़ियों पर पर भी निग़ाह रखनी है। दूध के धुले दोनों ही नहीं हैं। दोनों के पाप बराबर हैं।